Diari Oficial de la Generalitat Valenciana


Sumari del DOGV 7569, del 13-07-2015 (2015/6441)

Informació pública de la modificació del projecte d'urbanització de la UE-4-su, PAI Quarter.
--------------------------------------------------------------------------------------------

### Dades del document

Número de DOGV
:   7569

Data del DOGV
:   13-07-2015

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2015/6441


Data del document
:   09-07-2015

Organisme emissor
:   Ajuntament de Vilafamés

Tipus de document
:   Anunci

Descriptors 

:   * Vilafamés
    * administració local
    * pla d'urbanisme

Informació pública de la modificació del projecte d'urbanització de la UE-4-su, PAI Quarter. [2015/6441]  
En virtut del que establixen els articles 152 i següents de la Llei 16/2005, de 30 de desembre, de la Generalitat, Urbanística Valenciana, per Resolució d'Alcaldia número 2015-295, de data 31 de març, s'ha disposat sotmetre a exposició pública, durant el termini d'un mes, el modificat relatiu a les instal·lacions elèctriques contingudes com a annexos complementaris al projecte d'urbanització de la UE-4-su, PAI Quarter, promogut per l'Ajuntament de Vilafamés per gestió directa, a l'efecte de presentació pels interessats d'al·legacions, reclamacions o suggeriments per escrit amb caràcter previ a la seua aprovació definitiva.  
El termini d'un mes a l'efecte de presentar al·legacions o observacions començarà a transcórrer des de l'última data de publicació de l'anunci d'exposició pública en el Diari Oficial de la Comunitat Valenciana, en el Butlletí Oficial de la Província de Castelló i en un diari d'informació general d'àmplia difusió en la localitat, o des de la data de recepció pels interessats de l'avís individualitzat en el cas que ja s'haguera publicat l'anunci en els dits mitjans.  
  
El fonament del modificat que se sotmet a informació pública és que l'informe tècnic econòmic emés al seu dia per l'empresa Ibedrola Distribució Elèctrica, SAU, de data octubre de 2007, i el qual es referia a la normativa particular de la companyia subministradora vigent en el moment de realitzar els projectes, s'ha anat renovant des de llavors, i en concret en la data actual la normativa vigent d'aplicació, acordada amb els servicis tècnics d'Iberdrola, es correspon amb l'edició sexta d'esta, havent-se canviat criteris, tant en l'execució de les canalitzacions, com de tipologia i capacitat de transport de les línies. Així, en els projectes definitius de línia subterrània de mitjana tensió, de centre de transformació de 630 kVA i de xarxa subterrània de baixa tensió, encara que varien els pressupostos individuals de cada un d'ells respecte als originals de 2008, s'ha mantingut el pressupost d'execució material de les obres i instal·lacions elèctriques en el seu conjunt.  
  
Resolts els tràmits d'informació pública i al·legacions, l'Alcaldia procedirà a la seua aprovació definitiva.  
La vista de l'expedient podrà efectuar-la si ho desitja en la segona planta de l'ajuntament (Àrea d'Urbanisme) de dilluns a divendres, de 09.00 a 14.00 hores.  
  
Vilafamés, 9 de juliol de 2015.- L'alcalde president: Abel Ibáñez Mallasén.